section_heading: Životopis
paragraph_text: Izgrađujući apsolutnu monarhiju ograničio je i utjecaj rimskog pape, Katoličke Crkve i plemića na državne poslove. Bezobzirno je ugušio niz urota, a suzbio je i pokušaj Marije Medici da ga ukloni s vlasti. Povezavši se s protestantima na čelu s Gustavom II. Adolfom, ušao je u tridesetogodišnji rat protiv Habsburgovaca, kojim je dokrajčena njihova hegemonija u Europi.